CELEX: 62019CN0717
Language: sk
Date: 2019-09-27 00:00:00
Title: Vec C-717/19: Návrh na začatie prejudiciálneho konania, ktorý podal Fővárosi Közigazgatási és Munkaügyi Bíróság (Maďarsko) 27. septembra 2019 – Boehringer Ingelheim RCV GmbH & Co. KG Magyarországi Fióktelepe/Nemzeti Adó- és Vámhivatal Fellebbviteli Igazgatósága

23.3.2020   
            
            
               SK
            
            
               Úradný vestník Európskej únie
            
            
               C 95/11
            
         
      Návrh na začatie prejudiciálneho konania, ktorý podal Fővárosi Közigazgatási és Munkaügyi Bíróság (Maďarsko) 27. septembra 2019 – Boehringer Ingelheim RCV GmbH & Co. KG Magyarországi Fióktelepe/Nemzeti Adó- és Vámhivatal Fellebbviteli Igazgatósága
      (Vec C-717/19)
      (2020/C 95/10)
      Jazyk konania: maďarčina
      
         Vnútroštátny súd, ktorý podal návrh na začatie prejudiciálneho konania
      
      Fővárosi Közigazgatási és Munkaügyi Bíróság
      
         Účastníci konania pred vnútroštátnym súdom
      
      
         Žalobkyňa: Boehringer Ingelheim RCV GmbH & Co. KG Magyarországi Fióktelepe
      
         Žalovaný: Nemzeti Adó- és Vámhivatal Fellebbviteli Igazgatósága
      
         Prejudiciálne otázky
      
      
                  1.
               
               
                  Má sa článok 90 ods. 1 smernice Rady 2006/112/ES z 28. novembra 2006 o spoločnom systéme dane z pridanej hodnoty (1) vykladať v tom zmysle, že bráni takej vnútroštátnej právnej úprave, o akú ide vo veci samej, podľa ktorej farmaceutický podnik, ktorý na základe zmluvy, ktorej uzavretie nie je povinné, odvádza štátnej zdravotnej poisťovni časť svojho obratu z predaja farmaceutických výrobkov, a ktorý si tak neponecháva celú protihodnotu za tieto výrobky, nemá nárok na zníženie základu dane z DPH a posteriori iba z toho dôvodu, že nevykonáva platby spôsobom vopred určeným v rámci jeho obchodnej politiky, ani prevažne na propagačné účely?
               
            
                  2.
               
               
                  V prípade kladnej odpovede na prvú otázku má sa článok 273 smernice Rady 2006/112/ES z 28. novembra 2006 o spoločnom systéme dane z pridanej hodnoty vykladať v tom zmysle, že toto ustanovenie bráni takej vnútroštátnej právnej úprave, o akú ide vo veci samej, podľa ktorej sa na účely zníženia základu dane a posteriori vyžaduje faktúra vystavená na meno nositeľa práva na vrátenie, ktorá potvrdzuje vykonanie transakcie zakladajúcej nárok na takéto vrátenie, keď transakcia, ktorá umožňuje zníženie základu dane a posteriori, je riadne zdokumentovaná a možno ju spätne overiť, a je čiastočne založená na verejných a oficiálnych údajoch a umožňuje overiť správny výber DPH?
               
            
         (1)  Ú. v. EÚ L 347, 2006, s. 1.